section_heading: Životopis
paragraph_text: Diplomirao na Pravnom fakultetu u Zagrebu 1995. godine, a magistrirao na istom Fakultetu 1998. godine. Doktorirao 2000. godine s tezom "Kaznenopravni sadržaji u suprotstavljanju korupciji". Dobitnik Fulbrightove stipendije za poslijedoktorsko usavršavanje na International Human Rights Law Institute, DePaul College of Law, Chicago u akad. godini 2004./05. Stručno se u više navrata usavršavao na Istituto Superiore Internazionale di Scienze Criminali u Sirakuzi, Akademiji za Europsko pravo u Trieru, London School of Economics, Max Planck Institutu za međunarodno i poredbeno kazneno pravo u Freiburgu, Penn State University Faculty of Law, China University of Political Science and Law (Peking) i na East China University of Political Science and Law (Šangaj).